**29. septembrī plkst. 13.00**, aicinām iedzīvotājus, uzņēmējus, pašvaldību pārstāvjus, atpazīstamības zīmes “Viedais Ciems” pretendentus un citus uz klātienes satikšanos kopā ar Lauku partnerību “Ziemeļgauja”, biedrību “Latvijas Lauku forums”, IT izglītības fondu “Start IT”, Eiropas Komisijas pārstāvniecību, aktīvajiem uzņēmējiem, pašvaldību un NVO pārstāvjiem, lai kopīgi diskutētu ar nākotnes iespējām, izaicinājumiem un kopīgiem risinājumiem.

Tikšanās notiks Valkas novada Ērģemes pagasta viesu mājā “Ausmas”, vienlaikus prezentāciju daļa tiks nodrošināta arī tiešsaistē.

**No plkst. 13.00** būs **savstarpējā iepazīšanās un Ērģemes pagasta stāstu izziņa**, uzklausīsim ES projektu – īstenoto LEADER pieredzes un veiksmes stāstus, lai dzirdētu piemērus, kā paši varam īstenot savas idejas un kā iedzīvotāju vajadzības mijiedarbojas ar Eiropas Savienības sniegtajām iespējām. Tostarp **viesu mājas “Ausmas” saimnieci Ilzi Leicāni**, **SIA "Mūrbūdu sidra darītava"**, kā arī citas klātesošo iniciatīvas, piemēram, stāstus par petanka halli un bruņinieku pili.

**Otrajā daļā no plkst. 14.00** klausīsimies **lekciju par** **mākslīgo intelektu kopienās**, ko stāstīs **Kristaps Bangs,** informācijas tehnoloģiju uzņēmuma Accenture inovāciju vadītājs Latvijā, kā arī Amazon Web Services biznesa attīstības vadītājs Accenture Europe tehnoloģiju centriem. Pēc lekcijas būs iespēja arī jautājumiem un atbildēm.

Savukārt **no plkst. 15.00 interaktīvā diskusijā** pārrunāsim aktuālos izaicinājumus, iespējamos risinājumus un prioritātes lauku teritoriju nākotnei. Diskusiju moderēs lauku attīstības eksperte Anita Seļicka, kā arī piedalīsies Cēsu novada Liepas ciema pārstāvji, kas ieguvuši atzinību "Ceļā uz Viedo ciemu" un kuri dalīsies pieredzē par ciema iedzīvotāju kopdarbību, sanākšanu kopā, paveikto un tālākajām rīcībai nākotnē.

Kopā ar dalībniekiem tiks pārrunātas **pašreizējās aktualitātes lauku attīstībā Eiropā un Latvijā,** piemēram, sociālajām inovācijām, digitalizāciju, demokrātiju, viedajiem ciemiem, mobilitātes risinājumiem, viedajiem ciemiem un citiem jautājumiem, lai izzinātu viedokļus un priekšlikumus nākotnei. Kas Tev ir aktuālais?

Diskusija notiek **Konferences par Eiropas nākotni ietvarā** ar mērķi iesaistīt iedzīvotājus Eiropas kopīgās nākotnes veidošanā, daloties ar savām domām un idejām. Diskusijas rezultāti - izteiktās atziņas un ierosinājumi tiks nodoti Konferences rīkotājiem - Eiropas Parlamentam, Padomei un Eiropas Komisijai. 2022. gada pavasarī, pamatojoties uz saņemto informāciju, iestādes nāks klajā ar secinājumiem un sagatavotām norādēm par Eiropas nākotni. Pasākumi konferences ietvaros notiek gan Latvijā, gan arī Eiropas līmenī, pulcējot visu ES dalībvalstu pārstāvjus – iedzīvotājus, nevalstisko organizāciju, valdību un nacionālo parlamentu pārstāvjus. Vairāk informācijas par Konferences par Eiropas nākotni: https://futureu.europa.eu/, kur ikviens var izteikt savu viedokli tiešsaistes platformā vai uzzināt par citiem plānotajiem pasākumiem.

Pasākuma laikā būs iespēja baudīt arī gardu kafijas pauzi ar vietējiem produktiem.

Pasākuma klātienes norise notiks uzrādot derīgu COVID-19 vakcinācijas vai pārslimošanas sertifikātu kopā ar ID-karti vai pasi, vienlaikus prezentāciju un diskusiju daļai būs iespēja pievienoties arī tiešsaistē ar iespēju izteikt viedokli vai uzdot jautājumus.

Kontaktinformācija: info@laukuforums.lv, 29442492

**Pasākumam aicinām reģistrēties te:** [**https://forms.gle/igdA7Y74T49Bg52k7**](https://forms.gle/igdA7Y74T49Bg52k7)

#NākotnePiederTev #TheFutureIsYours #LEADERLatvia #LEADER #LaiksLaukiem